**ОПИС ПОСЛОВА ЗА ПАРТИЈУ 3**

**УНАПРЕЂЕЊE СИСТЕМА СОЦИЈАЛНЕ ЗАШТИТЕ И**

**УСПОСТАВЉАЊЕ/УНАПРЕЂЕЊЕ СТАНДАРДИЗОВАНЕ И ИНТЕГРИСАНЕ УСЛУГЕ**

**СОЦИЈАЛНЕ ЗАШТИТЕ СА АСПЕКТА ЈАВНИХ НАБАВКИ**

|  |  |  |  |
| --- | --- | --- | --- |
| ***Бр. уговора о донацији и шифра пројекта*** | 48-00-115/2021-28  IPA 2020 - 143 | ***Локација:*** | Србија, Рача, Крагујевац, Петровац на Млави, Блаце, Смедеревска Паланка |
| ***Буџетска линија:*** | 5.9.2 | ***Период извршења:*** | април -децембар 2024. године |

|  |
| --- |
| **Сврха** |
| У циљу унапређења капацитета у различитим областима надлежности јединица локалне самоуправе (ЈЛС), Стална конференција градова и општина – Савез градова и општина Србије (СКГО) већ дуги низ година спроводи пакете подршке (ПП) као вид стручно-техничке подршке локалним самоуправама у циљу унапређења њиховог рада. ПП подразумевају унапред дефинисан сет активности које доприносе решавању идентификованих изазова у раду локалних самоуправа.  Како би се додатно унапредили капацитети ЈЛС за развој система социјалне заштите на локалном нивоу, у оквиру програма „Подршка одрживим услугама социјалне заштите у заједници и политикама укључивања на локалном нивоу“, предвиђено је ангажовање експерта за јавне набавке. Експерт за јавне набавке биће задужен за подршку одабраним локалним самоуправама у спровођењу пакета подршке, односно оних активности које ће допринети унапређењу процеса планирања и управљања јавним набавкама услуга социјалне заштите. |

|  |
| --- |
| **Уводне информације** |
| Стална конференција градова и општина – Савез градова и општина Србије пружа подршку локалним самоуправама у њиховим напорима да изграде свој правни, финансијски и функционални капацитет, заступа интересе, пружа висококвалитетне услуге и подржава развој и унапређење локалне самоуправе кроз заједничко деловање чланства, у складу са европским стандардима.  „Подршка одрживим услугама социјалне заштите у заједници и политикама укључивања на локалном нивоу“ је пројекат који финансира Европска унија у оквиру националног Програма ИПА 2020, а који је усмерен на побољшање ефикасности политика социјалног укључивања како би се подстакле једнаке могућности и активно учешће жена и мушкараца из најугроженијих и маргинализованих група.  Пројекат ће пружати подршку локалним самоуправама у превазилажењу изазова у координацији, планирању, финансирању, имплементацији, праћењу и евалуацији политика социјалне заштите и инклузије Рома на локалном нивоу кроз обуке, менторство, саветодавну и финансијску подршку.  За отклањање постојећих недостатака у систему социјалне заштите на локалном нивоу планиране су четири групе активности. Прва група је подршка усмерена ка свим јединицама локалне самоуправе (ЈЛС), друга је оријентисана на техничку и финансијску помоћ посебно одабраним ЈЛС кроз пилот пакете подршке, трећа на даљу подршку локалним механизмима за социјално укључивање Рома, као посебно угрожене заједнице, и четврта на јачање услуга социјалне заштите и инклузије Рома на локалном нивоу кроз Грант шему.  **Пакети подршке локалним самоуправама** имају за циљ унапређење планског и правног оквира, финансијских и институционалних механизама за одрживо планирање и функционисање система социјалне заштите на локалном нивоу, а у складу са важећим стратешким и правним оквиром Републике Србије.  Поред стручно-техничке подршке за унапређење система социјалне заштите, у оквиру пакета подршке предвиђена је и финансијска подршка у виду бесповратних средстава за успостављање/проширење минимум једне услуге социјалне заштите. Планирано трајање реализације подршке је оквирно 24 месеца.  У оквиру стручно-техничке подршке биће спроведене две групе активности: обавезне и опционе. Обавезне активности обухватају активности које ће бити реализоване у свакој од подржаних ЈЛС и чине их:   * А1: Анализа стања у ЈЛС у области социјалне заштите – преглед постојећег планског и нормативног оквира, постојећих институционалних механизама, капацитета и потреба у области социјалне заштите; * А2: Подршка у практичној примени методологије за процену потреба корисника/потенцијалних корисника права и услуга социјалне заштите на територији локалне самоуправе, као и за идентификацију ресурса пружалаца услуга на локалном нивоу; * А3: Подршка у изради локалног планског документа у области социјалне заштите (Програм унапређења социјалне заштите); * А4: Подршка у изради/ревизији локалних нормативних аката у области социјалне заштите, и то: (а) одлуке о социјалној заштити; (б) пратећих правилника за обезбеђивање услуга социјалне заштите предвиђених одлуком о социјалној заштити; (в) других нормативних аката; * А5: Подршка у унапређењу система праћења (мониторинга), вредновања (евалуације) и извештавања о ефектима локалне политике у области социјалне заштите - кроз примену методологије за праћење, оцену и извештавање, посебно о ефикасности и ефективности пружених локалних услуга, као и за мерење њиховог ефекта (исхода) на квалитет живота корисника, укључујући модел извештаја о праћењу пружања услуга социјалне заштите у циљу обезбеђења одрживости услуга; * А6: Подршка у изради програмског буџета и плана (јавних) набавки услуга социјалне заштите; * А7:Подршка у изради предлога пројекта за финансирање успостављања/развоја једне или више одабраних услуга социјалне заштите са фокусом на услуге које доприносе процесу деинституционализације и превенцији институционализације.   ЈЛС које се за њу определе, поред обавезних активности ће добити подршку и у спровођењу следеће опционе активности:   * О1:Подршка у изради/ревизији локалних нормативних аката у области социјалне заштите и то: (а) Правилника о утврђивању економске цене услуге са методологијом за формирање цене услуга; (б) Правилника о утврђивању критеријума за учешће корисника у цени услуге; и (в) Правилника о критеријумима за остваривање права на услуге социјалне заштите у надлежности ЈЛС у складу са начелима ефикасности и правичност.   **Град Крагујевац је једна од 5 ЈЛС изабраних на Јавном позиву за доделу ПП за унапређење социјалне заштите за развој "нових механизама“ и специфичних аспеката система социјалне заштите, односно једна од две ЈЛС које ће бити подржане за успостављање интегрисане (међусекторске) услуге, а уз финансијску подршку висине до 100.000,00 ЕУР. У оквиру стручно-техничке подршке, Граду ће бити пружена додатна подршка у припреми аката неопходних за успостављање и обезбеђивање услуге, а на основу утврђених потреба ЈЛС. Такође, у погледу подршке за развој интегрисане услуге, ЈЛС и партнерске институiције ће добити и подршку у изради Протокола о међусекторској сарадњи, као и пратећег правног оквира за обезбеђивање услуге.**  **Општинe Блаце, Смедеревска Паланка, Рача и Петровац на Млави су четири од 15 ЈЛС изабраних на Јавном позиву за доделу ПП за унапређење социјалне заштите за успостављање/унапређење стандардизоване услуге, а уз финансијску подршку висине до 60.000,00 ЕУР.**  **У пријавама на Јавни позив:**   * **Град Крагујевац и општине Рача, Петровац на Млави и Смедеревска Паланка исказале су потребу за подршком у погледу израде сва три правилника у оквиру опционе активности,** * **Општина Блаце исказала је потребу за подршком у погледу** **израде два правилника предвиђених опционом активношћу и то: Правилника о утврђивању економске цене услуге са методологијом за формирање цене услуге и Правилника о утврђивању критеријума за учешће корисника у цени услуге.**   У оквиру ПП, поред подршке у унапређењу планирања, реализације и праћења ефеката услуга социјалне заштите са нормативног аспекта, биће пружена подршка и у следећим областима:   * Унапређење система социјалне заштите и увођење/унапређење услуга социјалне заштите; * Јавне финансије и буџет ЈЛС у области социјалне заштите; * Унапређење нормативног оквира у области социјалне заштите; * Припрема предлога пројекта за финансирање успостављања/развоја услуге СЗ; * Мапирање потреба корисника/потенцијалних корисника права и услуга социјалне заштите и ресурса пружалаца услуга социјалне заштите у локалној заједници.   У оквиру овог описа посла, очекује се сарадња на постизању одређених очекиваних производа рада, као и реализацији наведених задатака са експертима ангажованим у спровођењу наведених видова подршке, a у циљу реализације активности предвиђених Акционим планом за реализацију ПП, у складу са Споразумом о сарадњи између ЈЛС и СКГО, а имајући у виду потребе ЈЛС исказане приликом пријављивања на Јавни позив за доделу пакета подршке за унапређење социјалне заштите.  Реализацијом ПП биће унапређени капацитети ЈЛС за развој локалних политика, израду и унапређење локалног нормативног оквира од значаја за успостављање нових и унапређење постојећих услуга социјалне заштите, а на основу идентификованих потреба грађана и грађанки и капацитета пружалаца услуга да на њих одговоре, као и за успостављање механизама за мерење ефеката усвојених локалних политика и услуга које се обезбеђују, а кроз примену методологија развијених у оквиру програма. |

|  |
| --- |
| **Очекивани производи рада за подршку Граду Крагујевцу и општинама Рача, Петровац на Млави, Блаце и Смедеревска Паланка** |
| 1. Агенда, презентација, листа учесника/ца радионице на теме: анализа стања у погледу планирања набавки услуга социјалне заштите, спровођења и управљања набавкама услуга, уговарања и праћења ефеката пружања услуга у ЈЛС и упознавања са кључним елементима Водича за јавне набавке услуга у социјалној заштити; извештај са радионице; 2. Израђена документација за потребе набавке услуга социјалне заштите за 2024. годину и документације за набавке у складу са Уговором о донацији за реализацију финансијске подршке у оквиру ПП; 3. Предлог плана набавки услуга социјалне заштите за 2024. годину и ревидиран план набавки у складу са Уговором о донацији за реализацију финансијске подршке у оквиру ПП. |

|  |
| --- |
| **Задаци и обим ангажмана за подршку Граду Крагујевцу и општинама Рача, Петровац на Млави, Блаце и Смедеревска Паланка** |
| |  |  | | --- | --- | | **Задаци** | **Планиран број дана** | | 1. Припрема и спровођење радионице на теме: анализа стања у погледу планирања набавки услуга социјалне заштите, спровођења и управљања набавкама услуга, уговарања и праћења ефеката пружања услуга у ЈЛС и упознавања са кључним елементима Водича за јавне набавке услуга у социјалној заштити | 7,5 | | 1. Подршка у изради документације за потребе набавке услуга социјалне заштите за 2024. годину и документације за набавке у складу са Уговором о донацији за реализацију финансијске подршке у оквиру ПП, потписаним са СКГО | 10 | | 1. Подршка у изради плана набавки услуга социјалне заштите за 2024. годину и ревизији плана набавки у складу са Уговором о донацији за реализацију финансијске подршке у оквиру ПП, потписаним са СКГО | 7,5 | | **Максималан број дана** | **25** | |

|  |
| --- |
| **Потребне квалификације и искуство** |
| * Високо образовање; * Најмање 5 година радног искуства по стицању дипломе факултета; * Најмање 5 година професионалног искуства у области јавних набавки (припремa и спровођења плана набавки, припрема документације за набавке и управљање процесима јавних набавки, и др.); * Искуство у припреми и реализацији обука, тренинга, радионица и сл.; * Искуство у раду са локалним самоуправама; * Компјутерска писменост (MS Office пакет); * Добре аналитичке, комуникационе и организационе вештине и тимски дух. |

|  |
| --- |
| **Комуникација и координација током ангажмана** |
| У обављању активности, ангажовани експерт/експерткиња ће бити у сталној комуникацији (имејлом и телефоном) са Саветницом за социјалну заштиту и услуге социјалне заштите на локалном нивоу, као и менаџером и заменицом менаџера Пројекта. Такође, очекује се и континуирана координација и размена информација са осталим експертима ангажованим за пружање подршке предметној ЈЛС, као и периодична размена информација и искустава са осталим експертима ангажованим на реализацији ПП у осталим ЈЛС, а у циљу усклађивања праксе на локалном нивоу. |